### Съединител как работи?



При стартиране на двигателя, скоростната кутия е изключена. Педалът на съединителя не е натиснат. В това положение маховикът се върти, заедно с водимия диск, който е
притиснат към него от притискателния диск. Първичият вал на скоростната кутия също се върти, но предавката не е включена и автомобилът не тръгва. 


При натискане на педала на съединителя, освобождаващият лагер се задвижва и притиска пружините на притискателния диск, които освобождават задвижвания диск.
 Въртенето на маховика не се предава на първичния вал и може спокойно да включи първа или задна скорост. След това при плавното отпускане на педала постепенно 
 се предава въртящият момент от двигателя към скоростната кутия и автомобилът потегля.


